Ανάγλυφος χάρτης του Γιαζντ.
Η **επαρχία Γιαζντ** (περσικά: **استان یزد**, *Ostān-e Yazd*) είναι μια από τις 31 επαρχίες του Ιράν. Βρίσκεται στο κέντρο της χώρας και το διοικητικό της κέντρο είναι η πόλη Γιαζντ. Το 2014 τοποθετήθηκε στην Περιφέρεια 5.

Η επαρχία έχει έκταση 131.575 τετραγωνικά χιλιόμετρα και, σύμφωνα με τη πιο πρόσφατη διοικητική διαίρεση της χώρας, χωρίζεται σε δέκα κομητείες: Κομητεία Αμπαρκούχ, Κομητεία Αρντακάν, Κομητεία Μπαφκ, Κομητεία Μπεχαμπάντ, Κομητεία Χατάμ, Κομητεία Μεχρίζ, Κομητεία Μεϋμπόντ, Κομητεία Ασκεζάντ, κομητεία Ταφτ και κομητεία Γιαζντ. Σύμφωνα με την απογραφή του 1996, η επαρχία Γιαζντ είχε πληθυσμό περίπου 750.769, εκ των οποίων το 75.1% ήταν κάτοικοι αστικών περιοχών, ενώ το 24.9% κατοικούσε σε αγροτικές περιοχές. Κατά την απογραφή του 2011, ο πληθυσμός της (συμπεριλαμβανομένης της κομητείας Ταμπάς, η οποία μεταφέρθηκε στην επαρχία Νότιου Χορασάν) ήταν 1.074.428 κάτοικοι, σε 258.691 οικογένειες. Εκτός της Κομητείας Ταμπάς, ο πληθυσμός της (το 2006) ήταν 895.276 κάτοικοι, σε 241.846 οικογένειες.

Η πόλη του Γιαζντ είναι η οικονομική και διοικητική πρωτεύουσα της επαρχίας και ως εκ τούτου η πιο πυκνοκατοικημένη πόλη της επαρχίας.

Γεωγραφία
---------

Η επαρχία Γιαζντ με έκταση 129.285 τετραγωνικά χιλιόμετρα βρίσκεται σε μια όαση όπου συναντάται η ερήμου Νταστ-ε-Καβίρ και η έρημος Νταστ-ε Λουτ. Η ίδια η πόλη ονομάζεται μερικές φορές ως «η νύφη του Καβίρ» λόγω της θέσης της, σε μια κοιλάδα μεταξύ του Σιρ Κουχ, του υψηλότερου βουνού στην περιοχή με υψόμετρο 4.075 μέτρα πάνω από την επιφάνεια της θάλασσας, και το Χαρανέκ. Η πρωτεύουσα βρίσκεται σε απόσταση 1.203 μ. πάνω από την επιφάνεια της θάλασσας και καλύπτει έκταση 16.000 τ.χλμ.

Σύμφωνα με τους κανόνες διοικητικής διαίρεσης, η επαρχία Γιαζντ χωρίζεται σε 10 κομητείες, καθεμία από τις οποίες περιλαμβάνει τουλάχιστον μια πόλη και μια σειρά συνοικιών, αγροτικές περιοχές (ντεχεστάν) και χωριά.

**Κομητείες της επαρχίας Γιαζντ**| κομητεία | έκταση | πληθυσμό | πόλεις | ντεχεστάν |
| --- | --- | --- | --- | --- |
| Αμπαρκούχ | 5,941 | 75,205 | 2 | 4 |
| Μεϊμπόντ | 6,941 | 72,000 | 1 | 6 |
| Αρντακάν | 6,717 | 70,000 | 2 | 5 |
| Μπαφκ | 15,298 | 41,000 | 2 | 6 |
| Χατάμ | 7,931 | 32,000 | 2 | 4 |
| Μεχρίζ | 6,717 | 74,000 | 1 | 5 |
| Ασκεζάρ | 5,486 | 26,300 | 3 | 3 |
| Ταφτ | 5,948 | 56,000 | 2 | 10 |
| Γιαζντ | 2,397 | 526,276 | 4 | 4 |
| Μπεχαμπάντ | 8,235 | 27,800 | 1 | 3 |
| Πηγή: Γεωγραφικό Βιβλίο του Γιαζντ |

### Βουνά του Γιαζντ

* Νότια και Νοτιοδυτικά βουνά

Αυτή η ομάδα είναι ευρύτερη από τις άλλες κορυφογραμμές και περιλαμβάνει το Σιρ Κουχ. 

* Ανατολικά βουνά

Βρίσκονται στην ανατολική επαρχία Γιαζντ και η υψηλότερη κορυφή είναι το Μπον Λοχτ (με υψόμετρο 3.002 μέτρων).

Φωτογραφίες
-----------

* Το Μπαγκ-ε Ναμίρ (Σάντρι), στο Ταφτ.Το Μπαγκ-ε Ναμίρ (Σάντρι), στο Ταφτ.
* Ο Ζοροαστρικός ναός του Γιαζντ.Ο Ζοροαστρικός ναός του Γιαζντ.
* Πανόραμα του Γιαζντ από το συγκρότημα Αμίρ Τσαχμάκ.Πανόραμα του Γιαζντ από το συγκρότημα Αμίρ Τσαχμάκ.

Παραπομπές
----------

1. ↑  «جمعیت به تفکیک تقسیمات کشوری سال».
2. ↑  «همشهری آنلاین-استان‌های کشور به ۵ منطقه تقسیم شدند (Provinces were divided into 5 regions)» (στα Persian). *Hamshahri Online*. 22 June 2014 (1 Tir 1393, Jalaali). Αρχειοθετήθηκε από το πρωτότυπο στις 23 June 2014. .
3. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 16 Νοεμβρίου 2015. Ανακτήθηκε στις 15 Ιανουαρίου 2018.
4. ↑   Statoids.com

Εξωτερικοί σύνδεσμοι
--------------------

* Πολυμέσα σχετικά με το θέμα  Yazd Province στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4213149-2

 |

 |